**SOCIALNE IGRE**

**VROČE – HLADNO**

ŠT. IGRALCEV: poljubno

PRIPOMOČKI: /

Eden izmed igralcev gre iz sobe/prostora ven, da medtem drugi skrijejo znan predmet. Ko se igralec vrne, ga drugi usmerjajo z vzkliki VROČE (če se je predmetu približal) in HLADNO (če se je od predmeta oddaljil). Zmaga, ko najde predmet.

**MANEKENI**

ŠT. IGRALCEV: poljubno

PRIPOMOČKI: knjiga

Igralec si na glavo postavi knjigo in z njo na glavi poskuša prehoditi čim daljšo razdaljo. Sledi mu drugi itd. Zmaga tisti, ki prehodi najdaljšo razdaljo.

**EN KOVAČ KONJA KUJE**

ŠT. IGRALCEV: 2 in več

POTREBUJEMO: /

Igralci sedijo v krogu in držijo pred seboj stisnjene pesti. Izbranec, ki vodi igro, udarja po vrsti vse pesti v krogu in pri tem govori besedilo:

»En kovač konja kuje,

kol'ko žebljev potrebuje,

potrebuje samo tri,

pa povej število ti.«

Igralec, pri katerem se besedilo konča, pove neko število in vodja z izštevanjem izloči pest tistega igralca, pri katerem se štetje zaključi. Ko igralec nima v igri nobene pesti, je izločen oz. je zmagal.